GO GEORGE GAAN KLASKAMER TOE | George Municipality
Home>News>GO GEORGE GAAN KLASKAMER TOE	News
GO GEORGE GAAN KLASKAMER TOE
GO GEORGE het pas ‘n opvoedkundige veldtog in skole geloods om die jonger geslag bekend te stel aan die busstelsel en hoe om die fasiliteit ten beste te gebruik. Die kommunikasiespan het verlede week weggespring met ‘n reeks skolebesoeke wat vir ‘n paar weke sal duur totdat hulle by al die skole wat ingewillig het om deel te neem, ‘n draai gemaak het.
Laer- en hoërskole in George is genooi om hierdie plaaslike vlagskip-projek te ondersteun deur dit in te werk as deel van hul bestaande leerplan.
“Ons voorstel aan die skole is dat hulle GO GEORGE as ‘n voorbeeld of praktiese toepassing gebruik om die teoretiese leerplan in vakke soos Tegnologie en/of Kuns te komplementeer in 2016,” sê James Robb, GO GEORGE-bestuurder. “Vervoer is reeds deel van die leerplan, en nou het leerders in George die bykomende voordeel van ‘n plaaslike openbare vervoerstelsel wat hulle kan bestudeer.
“Die doel van die GO GEORGE-skoleprogram is om laer- en hoërskoolleerders in te lig oor die stelsel, hulle op te voed oor die voordele, en hulle voor te stel aan vervoerterminologie en -konsepte, soos hoe om ‘n kaart te lees, tydroosters te interpreteer en ‘n rit te beplan. As ons in ‘n vroeë stadium ‘n positiewe assosiasie met openbare vervoer kan skep, hoop ons om leerders te motiveer om GO GEORGE as ‘n vervoeropsie te gebruik,” sê Robb.
Buiten skolebesoeke en praatjies, word die departshoofde van dié grade wat vervoer in hul leerplan dek deur die GO GEORGE-kommunikasiespan toegelig, en ontvang hulle inligtingspakkette vir elke onderwyser om in die klas te gebruik. Dit sluit ‘n A2-plakkaat om in die klas op te plak, ‘n infografiese pamflet wat deur middel van prentjies verduidelik hoe om die stelsel te gebruik, en afskrifte van ander bestaande infografiese materiaal.
Volgens Robb is die mikpunt om teoretiese konsepte soos vervoer meer prakties en tasbaar te maak deur GO GEORGE as voorbeeld te gebruik. “Sodoende wil ons graag sien hoe die busdiens leerders inspireer, positiewe denke stimuleer en hoe dit hul lewens raak. Uiteindelik hoop die GO GEORGE-kommunikasiespan om hierdie kuns- en tegnologieprojekte as deel van die vervoermaandvieringe in Oktober te gebruik,” sê hy.
GO GEORGE has embarked on an educational campaign in schools to familiarise the younger generation with the bus system and how to best make use of the facility. A series of school visits started last week and will continue for a few weeks until all those schools that indicated their willingness to participate, have been covered. Primary and secondary schools in George have been invited to support this local flagship project by incorporating it as part of their existing curriculum.